«Железное жалпы орта білім беретін мектебі» КММ

Симбаева Тумар Капаровна,

қазақ тілі мен әдебиеті мұғалімі

СҚО, Жамбыл ауданы, 2021 жыл.

**Мақала**

**Шәкірттерімнен не үйрендім?**

Әрбір мамандық ұжымдағы қарым-қатынасты қамтиды. Антуан де Сент-Экзюпери: «Дүниедегі ең үлкен салтанат – адамдардың қарым-қатынасы» деген. Маған бұл сыйлықты берген: менің мамандығым. Балалар қарым-қатынаста ең адал, жанашыр. Бала жастайынан әр түрлі жағдайда, әртүрлі адамдармен ортақ тіл табу үшін өз әлемін танып, ымыраға келуге тырысады.

Балалар ұжымында жұмыс істеу, менің тұлғааралық қарым-қатынас жасау қабілетімнің дамуына белгілі әсер етті. Оқушыларым барлық жаңалыққа қуанып, басқа адамның өмірін қызығушылықпен және түсіністікпен қарайды. Балалар өмірді сол қалпында қабылдап, бұл дүниені адамға берілген ең қымбат нәрсе деп біледі. Кейде маған олардың айналасында болып жатқан оқиғалар немесе ересектердің әрекеттері туралы түсініктемелері, біздің, ересек өміріміздің мәнін ашатындай көрінеді. Бір күні шәкіртім менен: «Ашық сабақта мұғалімдер неге өте мейірімді болады?» деп сұрады. Мен не айтарымды білмедім. Өйткені, баланың айтқаны шындық, ол тек қана фактіні жеткізіп, мұғалімнің мінез-құлқының өзгеруінің себептерін түсіндіруді талап етті. Бұл сұрақ, мені, осындай жағдайларда өзімді қалай ұстаймын, деген ойға мәжбүрледі.

Мені қарапайым күнді, ең күнделікті нәрселерден ләззат алуды үйреткен - балалар. Бір рет, сабақтан жұлдызша аз алған оқушының маған қарап, жымиып отырғанын байқадым. Сабақ біткен соң: «Бүгін көңіл-күйің жақсы екен, сабақта жеткен нәтижеге ренжімедің бе?» деп сұрадым. Оған ол: «Көңіл-күйім жақсы, өйткені Сіз шашыңызды түзеткен сайын, сырғаларыңыз көңілді айналып тұрады», - деп жауап берді.

Менің оқушыларым сияқты балалардың ата-аналары басқаратын instaqram аккаунттары мен You Tube арналары бар. Бұл «беттер» менің шәкірттерімді қызықтырады және саналарына осы өмірді және өзін осы дүниеде қабылдауына әсер етеді. Мен, мұғалім ретінде, баланың мүмкіндігінше ұзақ уақыт бойы сол күйінде қалуына жағдай жасай алатынымды түсінемін. Сол бағытта көп ойланып, балаларымнан алған тәжірибемді қолдануға тырысудамын. Егер бүгін әр бала өзін тұлға ретіінде қабылдаса, біз, ересектер, осы шақты байсалдылықпен және қуанышпен қабылдауға және болашаққа сеніммен қарауға мүмкіндігіміз бар деп білемін.

Әр оқушымен тіл табысып, оларға үлгі-өнеге болу – менің олармен қарым-қатынасымның мақсаты. Мені жиі мазалайтын сұрақ: олар мені кім ретінде қабылдайды? Біздің қарым-қатынасымызда досқа деген құрмет, ұстазға деген түсіністік пен сыйластықтың нәзік сызығы бар ма?